ବାଇପେରାଇଡେନ  (ଇଂରାଜୀ ଭାଷାରେ , ବିକ୍ରୟ ନାମ ଆକିନେଟୋନ/ ) ଏକ ଔଷଧ ଯାହା ପାର୍କିନ୍‌ସନ୍ ରୋଗ ଓ କେତେକ ଔଷଧ-ପ୍ରେରିତ ଚଳନ ବେମାରୀମାନଙ୍କରେ  ଚିକିତ୍ସାରେ ଦିଆଯାଏ  । ଏହା ଟାର୍ଡିଭ ଡିସକାଇନେସିସ   ରୋଗରେ ଦିଆଯାଏ ନାହିଁ । ଏହା ପାଟିରେ, ଶିରାଭ୍ୟନ୍ତରରେ   ଓ ମାଂସପେଶୀରେ ଇଞ୍ଜେକସନ   ଆକାରରେ ଦିଆଯାଏ । ବାଇପେରାଇଡେନର ପାର୍ଶ୍ୱ ପ୍ରତିକ୍ରିୟାରେ ଝାପସା ଦୃଷ୍ଟି  , ଶୁଷ୍କ ପାଟି, ନିଦ୍ରାହୀନତା, କୋଷ୍ଠକାଠିନ୍ୟ   ଓ ଦ୍ୱନ୍ଦ୍ୱ ଇତ୍ୟାଦି ଲକ୍ଷଣମାନ ଦେଖାଯାଏ । ଖାଦ୍ୟନଳୀ ଅବରୋଧ   ବା ଗ୍ଲକୋମା   ରୋଗ ଥିଲେ ଏହା ଦିଆଯାଏନାହିଁ । ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହାର ବ୍ୟବ‌ହାରର ନିରାପତ୍ତା ସ୍ପଷ୍ଟ ହୋଇନାହିଁ । ବାଇପେରାଇଡେନ, ଆଣ୍ଟିକୋଲିନର୍ଜିକ   ଶ୍ରେଣୀର ଏକ ଔଷଧ । ବାଇପେରାଇଡେନ ସନ ୧୯୫୯ରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସ୍ୱୀକୃତ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ମାସ ଡୋଜର ହୋଲସେଲ ମୂଲ୍ୟ ୧.୫୨ରୁ ୧୨.୯୨ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୫୦ରୁ ୧୦୦ ଆମେରିକୀୟ ଡଲାର ।